Hoofweg-skietery: 4 nog soekDie foto is deur @Nash_R1 op Twitter gelaai. ŉ Grootskaalse soektog is van stapel gestuur na vier mans wat Dinsdagmiddag op die M2-hoofweg in Johannesburg op twee polisiebeamptes losgebrand het. Die twee beamptes, konst. Lufhuno Maremba (30) en konst. Anthony Magalebata (37), is tydens die aanval in die bolyf geskiet en ernstig gewond. Lt. kol. Lungelo Dlamini, ŉ polisiewoordvoerder, het Woensdag aan Maroela Media gesê Maremba is steeds in ŉ krietieke toestand en Magalebata is stabiel. Die twee konstabels het Dinsdag die hoofweg gepatrolleer toe hulle die vier verdagte mans in ŉ Mercedes Benz opgemerk het. “Toe hulle die motor van die pad af probeer trek het, het die insittendes met aanvalsgewere (moontlik R5’s) op die beamptes losgebrand en weggejaag.” Niemand is nog in verband met die voorval in hegtenis geneem nie.